Sziasztok! ☺

A mai bejegyzésemben Madách Imréről szeretnék írni, mert fontosnak tartom, hogy róla is beszéljünk.

Madách egykönyvű szerző, ,,Az ember tragédiája” a leghíresebb műve. Erre a fő művére egész életében készült, halhatatlansága abban rejlik, hogy minden kor és mindenki számára van mondanivalója. Igen, még neked is! Arra keresi a választ, hogy az emberi létnek mi a célja és az értelme, van a lehetősége az emberi haladásnak. Mi a küzdelmek, nagy eszmék és érzelmek jelentősége. Magyarul sok olyan dolog és kérdés felmerül amin valószínűleg te is agyaltál már és amik az emberek között és a társadalomban is megosztóak.

Ez a mű kiadás előtt Szontágh Pál előtt is fel lett olvasta, aki félreértette a művet és egy szimpla Faust utánzatnak tartotta. Később, miután végigolvasta ,,igen jeles műnek tartotta”. Arany is leplezetlen lelkesedéssel nyilatkozott a műről: *,,Faust féle drámai compositió, de teljesen a maga lábán jár. Hatalmas gondolatokkal teljes. Első tehetség Petőfi óta, ki egészen önálló irányt mutat.”*

A mű elég nehéz korszakban keletkezett: hitt a felvilágosodás liberális eszméiben, de a forradalom megrendítette. Durva körülmények között élt: családját legyilkolták, feleségétől elvált. Olyan korszakban élt, ahol eszmék sorakoztak, világszemléletét komorabbá tették a 19.századi természettudományok új tanításai. Ezek az emberiség végét (Nap kihűlését, az emberi faj kipusztulását) jelentették. Az egyes eszmék bemutatása olyan korokban mutatkozik meg a 15 db színből, amelyikben azok legjobban érvényesülnek. Például: Róma 6.szín: ,,a világ lezüllött, kéjencek és kéjnők szerepelnek benne, Ádám viszont nem leli benne örömét, nem találja meg a boldogságot. Péter apostol szavaiban új eszme tűnik fel a kereszténység hitvallásaként: a szeretet és testvériség. Ebben kezd el Ádám hinni.

Erdélyi János szerint *Az ember tragédiájának alapeszméje Luciferben van megtestesülve, Isten csak azért szerepel, hogy tudjon kinek ellent mondani Lucifer. Az ember azért van teremtve, hogy tudjon kit elcsábítani ugyanő.* A tragédia első színpadi megálmodója Paulay Ede volt, a régi Nemzeti Színház aranykorának igazgatója, aki sikerre vitte a művet, holott támogatója, segítője nem volt, ellendrukkere viszont annál több. Rákosi Jenő egy eleve lehetetlen kívánságot fogalmazott meg az előadással kapcsolatban: ,,az elmondás és az eljátszás középútját kell keresni, nem pedig rendes színpadi hatásra törekedni.” Erkel Gyula által írt nyitány van a színdarabban. A koncepció és a praktikum összeféréséről így vall önmaga a bemutató előtti napon: *,, Amit a színpadon nem lehet a valószínűség meggyőző látszatával mutatni, azt jobb elhagyni, vagy csak elbeszéltetni.”*

Remélem sikerült felkelteni az érdeklődést Madách Imre munkásságával kapcsolatban.